
ΔΕΛΤΙΟ ΤΥΠΟΥ
Παροχή συνδρομής σε επιβαίνοντες λέμβου στο Σαρωνικό – Παροχή συνδρομής σε Ε/Γ-Τ/Ρ σκάφος στην Καλαμάτα –Αδυναμία προσέγγισης Ε/Γ-Ο/Γ-Τ/Χ πλοίου στην Αλόννησο – Διακομιδές ασθενών

Τις απογευματινές ώρες χθες, ενημερώθηκε η Λιμενική Αρχή του Σαρωνικού για παροχή συνδρομής σε κωπήλατη λέμβο σε δυσχερή θέση, στη θαλάσσια περιοχή δυτικά του όρμου Αστέρα Βουλιαγμένης. Αμέσως, στην περιοχή μετέβη Περιπολικό σκάφος Λ.Σ.-ΕΛ.ΑΚΤ. (ΠΛΣ), το οποίο εντόπισε τη φουσκωτή λέμβο παρασυρόμενη στη θαλάσσια περιοχή 2 ν.μ. βορειοδυτικά των ν. Φλεβών και περισυνέλλεξε τους 4 αλλοδαπούς  επιβαίνοντές της (υπηκόους Ρουμανίας). Οι ανωτέρω μεταφέρθηκαν με ασφάλεια στη μαρίνα Βουλιαγμένης, καλά στην υγεία τους. Από το Β’ Λιμενικό τμήμα Βουλιαγμένης του Λιμεναρχείου Σαρωνικού επιβλήθηκαν διοικητικές κυρώσεις.
Διαθέσιμο οπτικοακουστικό υλικό έχει αναρτηθεί στο www.hcg.gr

*****
Τις απογευματινές ώρες χθες, ενημερώθηκε η Λιμενική Αρχή της Καλαμάτας από το Ενιαίο Κέντρο Συντονισμού Έρευνας και Διάσωσης (ΕΚΣΕΔ) του Αρχηγείου Λ.Σ.-ΕΛ.ΑΚΤ. για την ύπαρξη ενός επιβατηγού-τουριστικού (Ε/Γ-Τ/Ρ) σκάφους ελληνικής σημαίας σε δυσχερή θέση, λόγω μηχανικής βλάβης, με έξι επιβαίνοντες, στη θαλάσσια περιοχή 17,5 ν.μ. νότια – νοτιανατολικά του λιμένα Καλαμάτας. Αμέσως στην περιοχή μετέβησαν ένα Περιπολικό σκάφος Λ.Σ.-ΕΛ.ΑΚΤ. (Π.Λ.Σ.) και το ιδιωτικό σκάφος «ΑΦΡΟΔΙΤΗ» Τ.Κ. 575, προς παροχή συνδρομής. Το Ε/Γ-Τ/Ρ κατέπλευσε με τη συνδρομή του «ΑΦΡΟΔΙΤΗ» και με συνοδεία του ΠΛΣ στο λιμάνι της Καλαμάτας, όπου προσέδεσε με ασφάλεια. Από το Κεντρικό Λιμεναρχείο Καλαμάτας απαγορεύτηκε ο απόπλους του Ε/Γ-Τ/Ρ, μέχρι την προσκόμιση βεβαιωτικού αξιοπλοΐας από τον νηογνώμονα που το παρακολουθεί. Από το περιστατικό δεν αναφέρθηκε τραυματισμός και δεν παρατηρήθηκε θαλάσσια ρύπανση.

*****
Τις πρωινές ώρες σήμερα, ενημερώθηκε η Λιμενική Αρχή της Αλοννήσου από τον Πλοίαρχο του Ε/Γ-Ο/Γ-Τ/Χ «ΣΠΗΝΤ ΡΑΝΝΕΡ ΤΖΕΤ» Ν.Π. 11886 ότι κρίθηκε επισφαλής η προσέγγιση στο λιμάνι της Αλοννήσου και απέπλευσε για εκτέλεση του προγραμματισμένου  δρομολογίου προς Σκόπελο – Γλώσσα – Σκιάθο – Μαντούδι –Σκιάθο – Γλώσσα – Αλόννησο – Σκόπελο – Σκιάθο – Θεσσαλονίκη. Στο λιμάνι ανέμεναν 248 επιβάτες, 43 Ι.Χ. και 4 Δ/Κ που θα προωθηθούν στους προορισμούς τους με μέριμνα της πλοιοκτήτριας εταιρείας.

*****
Με μέριμνα του Κέντρου Επιχειρήσεων του Λιμενικού Σώματος-Ελληνικής Ακτοφυλακής πραγματοποιήθηκαν οι παρακάτω διακομιδές ασθενών, οι οποίοι έχρηζαν άμεσης νοσοκομειακής περίθαλψης:
-32χρονης, από το λιμάνι της Σκιάθου στο λιμάνι του Βόλου, με το Ι/Δ-Α/Ψ «ΑΘΩΣ» Ν. Σπετσών 323 και
-20χρονης, από το λιμάνι του Αγνώντα Σκοπέλου στο λιμάνι της Σκιάθου, μετο Τ/Ρ-Α/Ψ «ΜΑΤΘΙΛΔΗ» Ν.Σ. 45 και

